ཞི་ཅིན་ཕིང་གིས།ཧྲང་ཧའེ་ཡིས་ཏང་དང་རྒྱལ་ཁབ་ཀྱི་ལས་དོན་ཧྲིལ་པོའི་ཁྲོད་དུ་གནས་བབ་ཧ་ཅང་གལ་འགངས་ཆེན་པོ་བཟུང་ཡོད་པས།ཧྲང་ཧའེ་ཡི་ལས་དོན་བསྒྲུབ་དུས་ཁྱོན་ཡོངས་ཀྱི་འདུ་ཤེས་དང་གནས་བབ་ཧྲིལ་པོའི་འདུ་ཤེས་ཡོད་དགོས་པ་དང་།རྒྱལ་ཡོངས་ལ་ཞབས་འདེགས་ཞུ་བའི་ཁྲོད་དུ་ཧྲང་ཧའེ་གོང་འཕེལ་གཏོང་དགོས་ཞེས་གསུངས་པ་རེད།ཞི་ཅིན་ཕིང་གིས་ཧྲང་ཧའེ་ཡི་ལས་དོན་ཐད་ལ་བླང་བྱ་ཁག་ལྔ་བཏོན་གནང་བ་སྟེ།དེ་ཡང་གཅིག་ནས་དེ་བས་ལེགས་པའི་སྒོ་ནས་རྒྱལ་ཡོངས་བསྒྱུར་བཅོས་གོང་འཕེལ་གྱི་གནས་བབ་ཧྲིལ་པོར་ཞབས་འདེགས་ཞུ་དགོས་པ་དང་།གཉིས་ནས་དཔལ་འབྱོར་སྤུས་ཚད་མཐོ་པོའི་སྒོ་ནས་གོང་འཕེལ་ཡོང་བར་སྐུལ་འདེད་གཏོང་དགོས་པ།གསུམ་ནས་བསྒྱུར་བཅོས་སྒོ་དབྱེའི་གོང་འཕེལ་གཏིང་ཟབ་ཏུ་འགྲོ་རྒྱུར་སྐུལ་འདེད་གཏོང་དགོས་པ།བཞི་ནས་སྤྱི་ཚོགས་བཅོས་སྐྱོང་གསར་གཏོད་ཟབ་ཏུ་གཏོང་དགོས་པ།ལྔ་ནས་ཏང་གི་འཛུགས་སྐྱོང་སྤུས་ཚད་དང་ཆུ་ཚད་མཐོ་རུ་གཏོང་དགོས་པ་བཅས་ཡིན་པ་རེད།